1. Municipiul Timişoara, reprezentat de către Domnul Dr. Ing. Gheorghe CIUHANDU, Primarul Municipiului Timişoara, şi

2. Oraşul Novi Sad, reprezentat de către Doamna Maja GOJKOVIĆ, Primarul Oraşului Novi Sad,

Au încheiat următorul : 

PROTOCOL

DE ÎNFRĂŢIRE ŞI COLABORARE ÎNTRE MUNICIPIUL TIMIŞOARA ŞI

ORAŞUL NOVI SAD

I
Municipiul Timişoara şi Oraşul Novi Sad, dorind să consolideze prietenia şi relaţiile de cooperare între locuitorii celor două Oraşe, precum şi interesele comune în domeniile: cultural, economic, administrativ şi social, respectând cultura şi tradiţia celor două popoare, în contextul construirii unei case comune europene, având în vedere rolul autorităţilor locale în cadrul procesului dezvoltării europene, prin dezvoltarea diverselor acţiuni de promovare a bunei înţelegeri, democraţiei şi prosperităţii, au convenit următoarele:

1. Promovarea celor două oraşe în cadrul comunităţilor locale proprii şi a relaţiilor de parteneriat şi cooperare  cu alte oraşe înfrăţite, respectând dezvoltarea relaţiilor de prietenie şi colaborare, precum şi a fluxurilor turistice reciproce;

2. Realizarea de acţiuni comune pentru menţinerea legăturilor permanente între cele două oraşe în domeniile: cultural, economic, administrativ, turistic, serviciilor comunitare de urgenţă civilă (poliţie, pompieri, protecţie civilă), sanitar şi de mediu, etc. care să ducă la instaurarea unor raporturi constante şi solide cu organizaţiile neguvernamentale active în aceste domenii;

3. Promovarea unei culturi a păcii, în contextul înţelegerii şi respectării fiecărei individualităţi locale, cu scopul de a garanta o convieţuire armonioasă bazată pe valorile universale;

4. Realizarea schimburilor şcolare sau culturale reciproce, cu scopul de a acorda o atenţie specială copiilor şi tinerilor şi instituirii fondurilor de burse menite acestor activităţi;

5. Perfecţionarea profesională a angajaţilor în sectorul public, prin realizarea de parteneriate specializate pe diverse sectoare de activitate cu scopul de a armoniza, la diverse niveluri, modul de lucru şi reglementările Municipiului Timişoara şi Oraşului Novi Sad;

6. Încurajarea şi stabilirea relaţiilor de colaborare juridică şi de afaceri  între companiile comunale prestatoare de servicii publice, aflate în subordinea autorităţilor administraţiei publice locale ale celor două Oraşe.

II    Prezentul Protocol se încheie pe durată nedeterminată şi intră în vigoare de la data   

      semnării.      

      Protocolul poate fi denunţat de către oricare Parte, prin transmiterea unei notificări scrise.

      Denunţarea îşi produce efecte de la data primirii notificării.

      Protocolul semnat la.................................în data de ................................2005, întocmit în două exemplare identice, în limba română şi sârbă, ambele texte fiind considerate egal autentice.

               PRIMARUL                                                                       PRIMARUL

MUNICIPIULUI TIMIŞOARA                                             ORAŞULUI NOVI SAD

Dr. Ing. Gheorghe CIUHANDU                                                 Maja GOJKOVIĆ

PAGE  
2

